REFERAT DE APROBARE

privind modificarea Anexelor nr. 1 și nr. 3 la HCL nr. 278 din 28.09.2023 privind aprobarea documentației tehnico –economice faza DALI, a indicatorilor tehnico-economici și a devizului general pentru obiectivul de investiții ”Reabilitare Parcul Aluniș”

UAT Municipiul Drobeta Turnu Severin, a depus spre finanţare, în cadrul Programului Regional Sud-Vest Oltenia 2021-2027, Prioritatea 7 – Dezvoltare teritorială sustenabilă, Obiectivul specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Ghidul Solicitantului  - Sprijin pentru dezvoltare urbană integrată, apelul de proiecte nr. PR SV/MRJ/1/7/5.1/2023, proiectul “Reabilitare Parc Aluniș”, proiect ce se află în clarificări în etapa de contractare.

Obiectivul general al proiectului înclină spre dezvoltarea zonei neutilizate din zona Aluniș și răspunde obiectivelor majore și prioritare, privind implementarea de soluții de regenerare urbană prin realizarea de acțiuni destinate îmbunătățirii mediului urban, revitalizării Municipiului Drobeta Turnu Severin, regenerării (inclusiv a zonelor degradate). Obiectivul investiției constituie un pas important în direcția reconversiei terenurilor neutilizate aflate în stare precară și a mobilității urbane durabile, oferind o soluție modernă de spațiu pietonal, ca infrastructură a tranzitului pietonilor și bicicliștilor și ca zonă de recreere și agrement. Acest tip de investiție oferă beneficii pentru sănătatea locuitorilor, este accesibilă și nepoluantă, motiv pentru care contribuie la reducerea poluării și creșterea calității vieții cetățenilor în cadrul acestei zone a Municipiului Drobeta Turnu Severin. 
Având în vedere clarificarea cu nr. 24022154/19.07.2024 de la AMPR SUD-VEST OLTENIA este nevoie de modificarea art. 1 din HCL nr. 278 din 28.09.2023 în sensul că se aprobă modificarea Anexei nr. 1 - Indicatorii tehnico-economici și a Anexei nr. 3 - Deviz general al obiectivului de investiții pentru proiectul ”Reabilitare Parcul Aluniș” , conform anexelor la prezenta hotărâre.

